Visiidi- ja voodipäevatasud – Raplamaa Haigla
Kinnitatud SA Raplamaa Haigla
Juhataja käskkirjaga nr 1-3/18 26.04.2018
VISIIDI- JA VOODIPÄEVATASU NING ISESEISVA STATSIONAARSE ÕENDUSABI OMAOSALUSE MAKSMISE KORD
Visiiditasu – makse ambulatoorse eriarstiabi eest.
Voodipäevatasu – makse majutuse standardtingimustes osutatava statsionaarse eriarstiabi (sh päevaravi) eest.
Omaosalus (omaosaluse määr) – makse, mis tuleb tasuda patsiendil tervishoiuteenuse eest Vabariigi Valitsuse poolt kehtestatud summas.
Visiiditasu ja selle maksmine
Visiiditasu on 5 eurot vastavalt ravikindlustusseadusele § 72 alates 15.02.2013
Kui patsient maksab tasulise ambulatoorse eriarstiabi visiidi eest, arvestatakse, et visiiditasu sisaldub selles hinnas.
Visiiditasu makstakse nimetatud määras 1 kord ühe haigusjuhu kohta 3 kuu jooksul (arvestuse aluseks on uue Eesti Haigekassa arve avamine).
1) rasedatelt;
2) alla 18-aastastelt patsientidelt;
3) kui vältimatu ambulatoorse eriarstiabi osutamisele järgneb vahetult statsionaarse tervishoiuteenuse osutamine;
4) Raplamaa Haigla teise eriala arsti suunamiskirjaga patsientidelt;
5) teise raviasutuse sama eriala arsti suunamiskirjaga patsientidelt sama haigusjuhu raames;
6) ambulatoorsetelt dialüüsipatsientidelt;
7) tööülesannete täitmisel vigastada saanud politsei või päästeameti töötajatelt.
Voodipäevatasu ja selle maksmine
Voodipäevatasu on 2,50 eurot vastavalt ravikindlustusseadusele § 72 alates 15.02.2013. Voodipäevatasu tuleb tasuda haiglast lahkumisel iga haiglas (sh päevaravil-päevakirurgias) oleku ajal alanud kalendripäeva eest.
Voodipäevatasu makstakse ühe haigusjuhu raames iga haiglas oldud kalendripäeva eest, kuid mitte rohkem kui 10 päeva eest.
1) intensiivravi osutamise aja eest;
2) raseduse ja sünnitusega seotud statsionaarse eriarstiabi osutamise eest;
3) alaealistelt (alla 18-aastastelt);
4) nefroloogia osakonnas dialüüsipatsientidelt;
5) ühiskonnaohtlikku nakkushaigust (nt tuberkuloosi) põdevatelt isikutelt;
6) surmaga lõppenud haigusjuhtudel.
Õendusabi omaosalus ja selle maksmine
Õendusabi omaosalus on 11 eurot päevas (alates 01.04.2018) juhul, kui Eesti Haigekassa on ravikindlustatult tasu maksmise kohustuse üle võtnud. Vajadusel on haigla juhatusel õigus kehtestada madalam hind.
Kui patsient maksab õendusabi teenuse omaosaluse, arvestatakse, et voodipäevatasu sisaldub selles hinnas.
Ravikindlustatud patsient maksab omaosaluse, kui ta saabub õendusabi osakonda:
1) Raplamaa Haigla statsionaarselt ravilt õendusabi näidustuse olemasolul;
2) väljastpoolt haigla statsionaari üldise ravijärjekorra alusel.
Õendusabi teenuse omaosalust makstakse ettemaksuna 10 päeva kaupa.
Kui patsient saabub õendusabi teenuse saamiseks õendusabi osakonda väljaspool üldist ravijärjekorda või kui Eesti Haigekassa patsiendi õendusabi teenuse eest ei maksa, tasub patsient omaosaluse.
Maksmise korraldamine
Visiidi- ja voodipäevatasu ning õendusabi teenuse omaosaluse makseid võtavad vastu:
EMO osakond
Diagnostikaosakond
Statsionaarne ravi I ja II osakond (sisehaigused ja kirurgia)
Visiiditasu, voodipäevatasu, omaosalustasu ja tasuliste teenuste eest saab maksta KAARDIGA. Makseterminalid on haigla polikliiniku registratuuris, EMO osakonnas (valvetoas), statsionaarse ravi I ja II osakonnas.
Mobiilne androloogiakabinet Raplas 14.–15. augustil 30/07/2018
Remondi- ja ehitustööde jätkumine 21/06/2018
Uudiste arhiiv Vali kuu juuli 2018 (1) juuni 2018 (2) mai 2018 (2) märts 2018 (1) jaanuar 2018 (2) detsember 2017 (5) november 2017 (2) oktoober 2017 (1) september 2017 (1) august 2017 (2) juuni 2017 (3) mai 2017 (2) aprill 2017 (5) märts 2017 (2) veebruar 2017 (3) jaanuar 2017 (4) november 2016 (5) oktoober 2016 (5) september 2016 (1) august 2016 (1) juuni 2016 (2) mai 2016 (3) aprill 2016 (3)